Randhere (Rand Lords) en hul Nalatenskap
'n Onbekende kant van die geskiedenis is tydens Juniemaand se takbyeenkoms belig toe Gavin McInnes oor die Randhere (Randlords) gepraat het. Hulle word gewoonlik as uitbuiters, opstokers en die mense wat die Anglo-Boereoorlog ingelei het, beskou. Is dit al wat hulle was? Gavin het 'n ander sy van die Randhere aan sy gehoor voorgestel.
Die begrip Randhere is nie net 'n ekonomiese term nie maar verwys ook na 'n magsterm en interessant genoeg is dit 'n foutiewe persepie dat hulle slegs Engelse nuutgevonde kapitalistiese elite was. 'n Groot aantal was Duitse Jode.
Die agtergrond waarteen die geskiedenis van die Randhere afspeel, is dat die boererepubliek in 1886 beswaarlik 'n lening van £5000 kon bekostig terwyl die Staatsreserwes nege jaar later op £4.2 miljoen gestaan het. President Kruger se salaris het van £3000 na £8000 vermeerder en Pretoria kon imposante geboue soos die Raadsaal en die Paleis van Justisie bekostig.